
ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС 

ШЕШІМ

2018 жылғы «05» желтоқсан              № 97                   Санкт-Петербург қаласы


Түсқағаздар өндіруге арналған пластифицирленген поливинилхлоридке қатысты Еуразиялық экономикалық одақтың Бірыңғай кедендік тарифінің кедендік әкелу бажы ставкаларын белгілеу туралы және Армения Республикасының өтпелі кезең ішінде Еуразиялық экономикалық одақтың Бірыңғай кедендік тарифінің ставкаларынан айрықша кедендік әкелу баждарының ставкалары қолданылатын Тауарлар мен ставкалардың тізбесіне өзгерістер енгізу туралы


2014 жылғы 29 мамырдағы Еуразиялық экономикалық одақ туралы шарттың 42 және 45-баптарына, Еуразиялық экономикалық комиссия туралы ереженің (2014 жылғы 29 мамырдағы Еуразиялық экономикалық одақ туралы шартқа № 1 қосымша) 16 және 18-тармақтарына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 4-тармағына сәйкес Еуразиялық экономикалық комиссия Кеңесі шешті:
1. ЕАЭО СЭҚ ТН 3904 22 000 1 кодымен сыныпталатын түсқағаздар өндіруге арналған пластифицирленген поливинилхлоридке қатысты Еуразиялық экономикалық одақтың Бірыңғай кедендік тарифінің кедендік әкелу бажының ставкасы (Еуразиялық экономикалық комиссия Кеңесінің 2012 жылғы 16 шілдедегі № 54 шешіміне қосымша) 2018 жылғы 1 қыркүйектен бастап қоса алғанда 2020 жылғы 31 желтоқсанға дейінгі аралықта кедендік құннан 0 пайыз мөлшерінде белгіленсін.
2. Еуразиялық экономикалық одақтың Бірыңғай кедендік тарифіне (Еуразиялық экономикалық комиссия  Кеңесінің  2012 жылғы  16 шілдедегі № 54 шешіміне қосымша) мынадай өзгерістер енгізілсін:
а) төртінші графадағы ЕАЭО СЭҚ ТН 3904 22 000 1 коды бар позиция «46С)» ескертуге сілтемемен толықтырылсын;
б) Еуразиялық экономикалық одақтың Бірыңғай кедендік тарифіне ескертулер мынадай мазмұндағы 46С екертуімен толықтырылсын:
«46С) Кедендік құннан 0 (нөл) % мөлшеріндегі кедендік әкелу бажының ставкасы 01.09.2018 жылдан бастап қоса алғанда 31.12.2020 жылға дейінгі аралықта қолданылады.». 
3. Еуразиялық экономикалық комиссия Кеңесінің 2014 жылғы 10 желтоқсандағы № 113 шешімімен бекітілген Армения Республикасының өтпелі кезең ішінде Еуразиялық экономикалық одақтың Бірыңғай кедендік тарифінің ставкаларынан айрықша кедендік әкелу баждарының ставкалары қолданылатын Тауарлар мен ставкалардың тізбесінде ЕАЭО СЭҚ ТН 3904 22 000 1 коды бар позициясы алып тасталсын.
[bookmark: _GoBack]4. Осы Шешім ресми жарияланғаннан күнінен бастап күнтізбелік 10 күн өткен соң күшіне енеді және 2018 жылғы 1 қыркүйектен бастап туындайтын құқықтық қатынастарда қолданылады.

